b'\n_START_ARTICLE_\nRa\xc4\x8dunalni\xc5\xa1ko podprta proizvodnja\n_START_PARAGRAPH_\nRa\xc4\x8dunalni\xc5\xa1ko podprta proizvodnja je uporaba ra\xc4\x8dunalnikov za nadzor proizvodnega procesa, posebej za nadzor strojev, orodij in robotov v tovarnah. V nekaterih tovarnah je celoten proces od zasnove do proizvodnje avtomatiziran s pomo\xc4\x8dje povezave med CAD (ra\xc4\x8dunalni\xc5\xa1ko podprto na\xc4\x8drtovanje) in CAM. Povezovanje fleksibilnih sistemov CAD/CAM z ra\xc4\x8dunalni\xc5\xa1ko vodenimi metodami distribucije in prodaje omogo\xc4\x8da poceni proizvodnjo velikih koli\xc4\x8din delno prirejenih izdelkov.\n_START_SECTION_\nIdeja\n_START_PARAGRAPH_\nNamesto iz tradicionalnih risb, naj bi se NC program za izdelavo izdelka ustvaril neposredno na ra\xc4\x8dunalniku na osnovi njegovega CAD modela. Vsi potrebni NC programi za obdelavo na CNC strojih ter tudi navodila za operaterje se naj ne bi ve\xc4\x8d natisnila, ampak naj bi se v elektronski obliki predala v proizvodnjo.\n_START_SECTION_\nPostopek izdelave NC programa s pomo\xc4\x8djo CAM programske opreme\n_START_PARAGRAPH_\nV sistemu CAM se geometrijski podatki za surovec, kon\xc4\x8dni izdelek in vpenjanje preberejo v obliki CAD modelov. Pred programiranjem NC programa je z namenom la\xc5\xbejega programiranja pogosto potrebno nekoliko spremeniti oziroma prilagoditi obdelovalno geometrijo. Nastavimo oz. izberemo tudi obdelovalni material in CNC stroj na katerem bomo izdelali izdelek, saj tako CAM sistem pozna robne pogoje in lahko dolo\xc4\x8di primerno hitrost podajalnih gibov. Potrebna orodja za obdelavo se prevzamejo iz sistema za upravljanje orodij ali se dolo\xc4\x8dijo v sistemu CAM. Operacije, ki so potrebne za obdelavo izdelka se programirajo zaporedno. Pri vsaki operaciji v grafi\xc4\x8dne vmesniku izberemo obdelovalno geometrijo, s pomo\xc4\x8djo pogovornih oken pa \xc5\xa1e \xc5\xbeeleno orodje ter ostale tehnolo\xc5\xa1ke in obdelovalne parametre. Vse obdelovalne operacije najpogosteje kontroliramo s pomo\xc4\x8djo simulacij. Ko smo izdelali vse obdelovalne operacije za izdelavo dolo\xc4\x8denega izdelka, s pomo\xc4\x8djo postprocesorja generiramo in shranimo NC program za obdelavo na CNC stroju. Navodila ter priporo\xc4\x8dila za operaterja in seznam orodij se natisne ali shrani v digitalni obliki. Poleg obdelave podatkov za specifi\xc4\x8dno obdelovalno naro\xc4\x8dilo, je naloga CAM sistemov tudi arhiviranje in standardizacija.\n_START_SECTION_\nNajpogosteje uporabljani CAM programi\n_START_PARAGRAPH_\nCATIA (komercialen)_NEWLINE__NEWLINE_CEREC (sestavni del komercialnega izdelka)_NEWLINE__NEWLINE_Cimatron (komercialen)_NEWLINE__NEWLINE_Creo (komercialen)_NEWLINE__NEWLINE_Delcam (komercialen)_NEWLINE__NEWLINE_Depocam (komercialen)_NEWLINE__NEWLINE_Edgecam (komercialen)_NEWLINE__NEWLINE_Esprit (komercialen)_NEWLINE__NEWLINE_GibbsCAM (komercialen)_NEWLINE_Mastercam (komercialen)_NEWLINE__NEWLINE_NX (Unigraphics) (komercialen)_NEWLINE__NEWLINE_ProfiCAM (komercialen)_NEWLINE__NEWLINE_SprutCAM (komercialen)_NEWLINE__NEWLINE_SurfCAM (komercialen)_NEWLINE__NEWLINE_Tebis (komercialen)_NEWLINE__NEWLINE_TopSolid (komercialen)_NEWLINE__NEWLINE_Visicam (komercialen)_NEWLINE__NEWLINE_WorkNC (komercialen)'